Comercianții și producătorii agricoli au avut vânzări mai mici de Paște față de anii trecuţi. Din cauza restriciţiilor de circulaţie, mulți nu au avut cui să vândă marfa şi aruncă legume, fructe, lactate și produse din carne. Analiștii nu exclud ieftinirea alimentelor în perioada următoare. Motivul: sunt stocuri mari iar cererea este mică. Și puterea de cumpărarea va scădea, după ce aproximativ un milion de contracte de muncă au fost suspendate.

Pierderi după sărbători EMBED VIDEO LINK CU VIDEO Embed: Link:

București, cea mai mare piață din oraș. Micii fermieri s-au întors la tarabe după Paște. Dar bilanțul vânzărilor din perioada sărbătorilor nu îi bucură.

Toată marfa rămasă nevândută de Paşte va ajunge la gunoi. Producătorii agricoli şi comercianţii spun că vânzările au fost foarte mici anul acesta.

Grădinarii au pierderi ca urmare a restricțiilor impuse în perioada stării de urgență. În piețe s-au luat măsuri speciale pentru a se evita aglomerația și implicit răspândirea noului coronavirus.

Și magazinele au rămas cu marfa pe stoc. Reprezentații supermarketurilor au constatat şi o scădere a apetitului pentru cumpărături.

Reprezentații marilor rețele comerciale spun că vor evalua inclusiv politiciile comerciale în perioada următoare. Totul depinde și de cum vor fi vânzările în perioada minivacanței de 1 Mai.

ŞTIRILE ZILEI